CURRICULUM VITAE

Joan Enric Valiente Vaello
Nascut a Ontinyent l'any de la "riuà" de València, manifasser inquiet i autodidacta en tot allò que cau en les seues mans, però més centrat en el món de la fotografia i el cinema.

Amb catorze anys comença a treballar en un banc, tot i que les seues inquietuds no eren els números, però, hi proporciona recursos econòmics per comprar-se la primera càmera fotogràfica i començar a fer fotos a tot arreu. 

Amplia la seua formació amb diversos cursos fotogràfics, especialment els impartits per l'amic i fotògraf Xavier Mollà, amb el qual aconsegueix centrar la visió fotogràfica.

Membre de l'Agrupació Fotogràfica d'Ontinyent amb la qual ha participat en diverses exposicions col·lectives.

Col·labora en els inicis de la Televisió d'Ontinyent, documentant reportatges i dirigint diversos documentals sobre l'actualitat i la història local, dels quals cal destacar: Ontinyent records de la Guerra Civil (1998).
Participa com a guionista i documentació de tres documentals sobre la Vall d'Albaida, una visió dels pobles i paisatges de la comarca, els oficis artesans i els rellotges de sol:

- La Vall d'Albaida, el nostre territori (2007)

- De la tradició a la renovació, oficis artesanals de la Vall d'Albaida (2007)

- El temps dibuixat, rellotges de sol a la Vall d'Albaida (2007)

Des de 1984 es vincula al Cine Club Utiye realitzant diverses tasques i activitats, arribant l'any 1992 a ser president de l'associació, càrrec que ostenta en l'actualitat, dirigint l'equip de programació de les pel·lícules i contactant amb les diverses empreses distribuïdores de cinema per tal d'aconseguir els films ha projectar cada setmana en l'Utiye.

Responsable de l'organització de diverses activitats paral·leles al voltant del cinema, xarrades, presentacions, jornades, i particularment de la Mostra de Cinema d'Ontinyent, iniciada l'any 1999, la qual ha apropat a la nostra ciutat importats personatges del món del cinema, directors, actors, actrius, productors, músics, etc. 
També des de l'any 2016 codirigeix la Setmana Negra d'Ontinyent, dedicada a la novel·la i cinema negre.

En 2018, coordina i dirigeix la publicació del llibre commemoratiu del 50é aniversari del Cine Club Utiye, llibre de gran format de 308 pàgines.
